Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 641/12/4401	Komárno, 23.6.2014
EEČ : 2-30-111-2014

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 4.4.2013, spisová značka 1 Pv 641/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
na tom skutkovom základe, že
-	od školského roka 2007/2008 do školského roka 2009/2010 vydal svoju dcéru XXXXX, nar. XXXXX, trvale bytom XXXXX nebezpečenstvu spustnutia tým, že jej umožnil viesť záhaľčivý život, napriek zákonnej úprave školskej dochádzky ako povinnej, nakoľko na Základne škole XXXXX, ktorú navštevovala, bez ospravedlnenia v školskom roku 2007/2008 v období od 2.9. 2007 do 30.6. 2008 zameškala 696 vyučovacích hodín, v školskom roku 2008/2009 v období od 2.9. 2008 do 30.6. 2009 bez ospravedlnenia zameškala 751 vyučovacích hodín a v školskom roku 2009/2010 v období od 2.9. 2009 do 30.6. 2010 bez ospravedlnenia zameškala 903 vyučovacích hodín,  
-	v školskom roku 2008/2009 vydal svoju dcéru XXXXX, nar. XXXXX, trvale bytom XXXXX, nebezpečenstvu spustnutia tým, že jej umožnil viesť záhaľčivý život, napriek zákonnej úprave školskej dochádzky ako povinnej, nakoľko na Základne škole XXXXX, ktorú navštevovala, bez ospravedlnenia  v školskom roku 2008/2009 v období od 2.9. 2008 do 30.6. 2009 bez ospravedlnenia zameškala 676 vyučovacích hodín,
-	od školského roka 2007/2008 do školského roka 2009/2010 vydal svoju dcéru XXXXX, nar. XXXXX, trvale bytom XXXXX, nebezpečenstvu spustnutia tým, že jej umožnil  viesť záhaľčivý život, napriek zákonnej úprave školskej dochádzky ako povinnej, nakoľko na Základne škole XXXXX, ktorú navštevovala, bez ospravedlnenia v školskom roku 2007/2008 v období od 2.9. 2007 do 30.6. 2008 zameškala 696 vyučovacích hodín, v školskom roku 2008/2009 v období od 2.9. 2008 do 30.6. 2009 bez ospravedlnenia zameškala 614 vyučovacích hodín a v školskom roku 2009/2010 v období od 2.9. 2009 do 30.6. 2010 bez ospravedlnenia zameškala 848 vyučovacích hodín,  
hoci ako rodič starajúci sa o školopovinné deti bol povinný zabezpečiť ich pravidelnú školskú dochádzku, ktorú povinnosť si neplnil, pričom bol školou viackrát upozorňovaný na neplnenie povinnej školskej dochádzky jeho dcér 

Uznesením prokurátora Okresnej prokuratúry Komárno zo dňa 4.4.2013, spisová značka 1 Pv 641/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Prokurátorka Okresnej prokuratúry Komárno uznesením sp. zn. 1 Pv 641/12/4401 - 9 zo 4.apríla 2013 rozhodla v zmysle ustanovenia  § 216 odsek 1  Trestného poriadku o podmienečnom zastavení trestného stíhania proti obvinenému XXXXX stíhanému pre prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona, pre ktorý mu bolo dňa 4.januára 2013 vznesené obvinenie uznesením vyšetrovateľa PZ, Oddelenia ekonomickej kriminality, Odboru kriminálnej polície  Okresného riaditeľstva Policajného zboru v XXXXX sp.zn. ČVS: ORP - 690/OEK -KN - 2012 na skutkovom základe uvedenom vo výrokovej časti tohto uznesenia. 

           Podľa ustanovenia § 216 odsek 2 Trestného poriadku bola obvinenému stanovená skúšobná doba v trvaní 1 rok, ktorá začala plynúť dňom právoplatnosti uznesenia dňa 28.mája 2013.   

	V zmysle ustanovenia § 217 odsek 1  Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Skúšobná doba u obvineného uplynula dňa 28.mája 2014. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

	Po uplynutí skúšobnej doby bol zabezpečený odpis z registra trestov, výpis z evidencie priestupkov Okresného úradu XXXXX, bola vyžiadaná správa z Obvodného oddelenia OR PZ XXXXX a z mesta XXXXX za účelom zistenia, či sa obvinený počas skúšobnej doby dopustil priestupku alebo iného protiprávneho konania.

           Z obsahu zabezpečených správ vyplýva, že sa obvinený nedopustil žiadneho trestného činu ani priestupku, ktorý by odôvodňoval záver pokračovať v trestnom stíhaní.

            Vzhľadom na vyššie uvedené možno konštatovať, že obvinený viedol riadny život počas celej skúšobnej doby za účelom posúdenia  splnenia zákonných  podmienok vyslovenia, že sa v skúšobnej dobe podmienečného zastavenia trestného stíhania osvedčil.

	Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Čambalová
prokurátorka